Utviklingen i 80-årene fram til 1987 var preget av sterk ekspansjon på inntektssiden og stigende lønnsomhet. Fra 1988 merket avisen de generelle nedgangstidene med redusert annonsevolum og stagnasjon i inntektene. På tross av dette har lønnsomheten vært god. Fra 1993 steg annonsevolumet igjen, og i 1995 økte abonnementstallet for første gang siden 1989. Slutten av århundret ble preget av stagnasjon i opplag, mens driftsresultatene har holdt seg på et høyt nivå. Sandefjords Blad har også klart seg bra gjennom de siste to årenes finanskrise, men har måttet stramme inn på ressursbruken for å opprettholde marginene.